**Дата репортаж және деректер трансформациясы**

 **Лек 14 Визуалды ақпараттың артықшылығы**

Қазіргі қоғам - жаңа кезең. Әлемдік кеңістікте ақпараттың тығыздалған заманы. Компьютерлік коммуникация қызметтің барлық түрі арнайы бағдарлама үрдісімен атқарылып, автоматты түрде ақпараттандырылып жатыр. Коммуникативті визуалды көріністер жаңалықтар легімен қоса, айырықша талдау, сараптау кеңістігін ұлғайтты. Мұның өзі ақпараттың қосымша қызметін арттыра түсті. Журналистер тарапынан ақпаратты күнделікті оқиға ретінде берілетін қызмет қана деген шектеушіліктен арылтып, оған өздігінен пікір ой айтуға, үн қосуға болмайды деген көзқарас бүгінде басқаша белеске көтеріліп, сол ақпаратқа артынша визуалды көрсеткіштердің көмегімен журналистік сараптама қызметін атқару әдісі, бұл мамандықтың мәртебесін арттыра түсті. Жауапты ақпараттарға лайықты түрде баламалы үлгіде халықпен визуалды қатынас орнатудың тәсілі орнықтырылды десе де болады. Бұл мәселе ақпарат кеңістігіндегі жаңа кезеңдік құбылыс ретінде мойындалды. Ақпараттандыру деген қоғамдық іс әрекет пен халық арасындағы байланыстың өте тығыздылығын дәлелдей отырып, оның сұранысы мен жауапкершілік дағдысын көтерді. Қоғамдық ұйымдардың, әлеуметтік атқару мекемелерінің негізгі функциясы халыққа қызмет ету сипатымен анықталатындығы сандық көрсеткіштердің визуалды қатынасымен есептеліп, айшықтала түсті.